Във връзка с постъпило уведомление за инвестиционно предложение с вх. № ОВОС-693/28.04.2020г.; вх. № ОВОС-693-1/11.05.2020г. за ИП „Увеличаване броя на отглеждани животни“, в сграда с № 22839.43.34.1, разположена в имот с №22839.43.34, с. Долнослав, община Асеновград, област Пловдив с възложителТ. К., на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение касае увеличение на броя на отглежданите животни до 100 броя. Съгласно подадената информация към момента се отглеждат 53 говеда и 5 коня. Съгласно представената допълнителна информация в животновъдния обект се отглеждат крави за мляко. Начина на отглеждане е вързано отглеждане. Вързаното отглеждане се прилага в затворена сграда, при която е осигурен двор за разходки. Така заявеното инвестиционно предложение попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

За извършване на преценката е необходимо да внесете в „Едно гише” на РИОСВ-Пловдив писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001031 „Родопи Средни“.

Копие на писмото е изпратено до Община Асеновград, Кметство с. Долнослав

Отговорено от РИОСВ-Пловдив на 19.05.2020г.